**Antsla vallavolikogu revisjonikomisjoni**

 **OTSUS**

**Antsla vald 18.06.2018**

Kohaliku omavalitsuse üksuse finantsjuhtimise seaduse § 29 lõige 11 sätestab:

Valla‐ või linnavalitsus esitab heakskiidetud ja allkirjastatud majandusaasta

aruande volikogule kinnitamiseks hiljemalt 31. maiks. Majandusaasta aruandele lisatakse vandeaudiitori aruanne ja valla või linnavalitsuse protokolliline otsus aruande heakskiitmise kohta.

**Revisjonikomisjon tuvastas Urvaste valla 2017.a majandusaasta aruandes järgnevad probleemid:**

Põhivara arvestus ei klapi. Põhivara arvestamisel ei ole vallavalitsus järginud riigi raamatupidamise üldeeskirja. Ei õnnestunud leida ka valla raamatupidamise sisekorraeeskirja.

Varad, mis on maha kantud neil peaks eelnema varade inventuur, varade mahakandmise või üleandmise akt.

Seotud osapooled nimekiri ei kattu vallavalitsuse poolt E-Audit OÜ-le 28.032018 esitatud nimekirjaga, kiri ja aruanne on erinevad.

Revisjonikomisjonile ei esitatud kõiki nõutud dokumente, info on puudulik.

Arvestades eeltoodut ja lähtudes Kohaliku omavalitsuse üksuse finantsjuhtimise seaduse § 29 (10) ja (11), Antsla valla põhimäärus § 17 (2) ja (3), ning aluseks võttes Antsla vallavolikogu revisjonikomisjoni tööplaani, otsustas Antsla vallavolikogu revisjonikomisjon:

**Ei toeta** **Urvaste valla 2017a. majandusaasta aruande kinnitamist.**

Revisjonikomisjon juhib vallavalitsuse tähelepanu sellele, et Antsla

valla 2017. aasta majandusaasta aruande esitamisel vallavolikogule rikkus

vallavalitsus Kohaliku omavalitsuse üksuse finantsjuhtimise seaduse § 29

lõikes 11 sätestatut, kuna ei esitanud vallavalitsus poolt heakskiidetud ja allkirjastatud majandusaasta aruannet ning vandeaudiitori aruannet volikogule kinnitamiseks hiljemalt 31.maiks.

 Ettepanek, leida vallale uus audiitor kuna olemasolev audiitor ei ole lähtunud oma töös auditeerimiseeskirjast, ei ole toonud välja probleeme, mis tegelikult esinesid.

Endine Urvaste valla raamatupidaja jäeti 3 kuuks tööle, et ta lõpetab Urvaste valla 2017a. majandusaasta aruande. Seda ta ei teinud, kes ja kuidas vastutab raamatupidaja töö tegematajätmise eest? Kulutatud on asjatult valla raha.

Revisjonikomisjoni esimees

Kaia Pruuli/digitaalselt allkirjastatud/

Revisjonikomisjoni liikmed

Raivo Vallner /digitaalselt allkirjastatud/

Üllar Ahi /digitaalselt allkirjastatud/